**05.04.2024(1).**

**E-pasta nosaukums**

Par aktualizēto manipulāciju sarakstu no 01.04.2024.

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana – aktualizētais manipulāciju saraksts stājas spēkā ar 01.04.2024. Dienests skaidro, ka saskaņā ar Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumu) 2.14. punktu Dienests sagatavo manipulāciju sarakstu, kuru saskaņā ar Noteikumu Nr.555 154.7.punktu saskaņo ar Veselības ministriju. Savukārt līgumos par veselības aprūpes pakalpojumu sniegšanu un apmaksu noteikts, ka Dienesta pienākums ir informēt līgumpartnerus par izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Aktualizētā manipulāciju saraksta versija pievienota vēstules pielikumā un publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”. Tāpat šajā tīmekļvietnes sadaļā ir pieejamas vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”.

veiktajām izmaiņām – failā “Manipulāciju saraksta izmaiņu reģistrs”.

Dienests informē, ka daļa plānotās manipulāciju saraksta izmaiņas ir saistītas ar redakcionālām izmaiņām manipulāciju nosaukumos un apmaksas nosacījumos, lai tiktu veikta korekta to pielietošana un novērstu neefektīvu valsts budžeta izlietojumu. Papildus Dienests veicis pārrēķinu sekciju manipulācijām, lai pakalpojuma izmaksas atbilstu to faktiskajām izmaksām.

No 2024. gada 1. aprīļa Daugavpils reģionālajai slimnīcā no valsts budžeta līdzekļiem tiks apmaksāta intensitātes modulētās staru terapijas/tilpuma modulētās arkas terapijas pakalpojuma veikšana un uzlabota pakalpojuma pieejamība agrīnās intervences pacientiem ar psihotiskiem traucējumiem.

Dienests informē, ka, sākot ar 2024. gada 1. aprīli, miega izmeklējumi iepriekšējā kārtībā tiks apmaksāti bērniem, savukārt pieaugušajiem pacientiem, ja ir noteikta kāda no reto saslimšanu diagnozēm. Izmaiņas nepieciešamas, lai efektīvāk izmantotu valsts budžeta līdzekļus ierobežota finansējuma apstākļos.

Papildus Dienests sadarbībā ar Nacionālās mikrobioloģijas references laboratorijas pārstāvjiem veicis manipulāciju aktualizēšanu, dzēšot novecojušās un papildinot manipulāciju sarakstu ar statistikas manipulācijām.

Jautājumu gadījumā par izmaiņām Dienests lūdz sazināties ar Līgumpartneru departamenta nodaļām.

Pielikumā:

1. Manipulāciju saraksts no 01042024
2. Manipulāciju saraksta izmaiņu reģistrs no 01042024

